b'\n_START_ARTICLE_\nYlimys (j\xc3\xa4rvi)\n_START_SECTION_\nMaantietoa\n_START_PARAGRAPH_\nJ\xc3\xa4rven pituus 350 metri\xc3\xa4 pitk\xc3\xa4, 250 metri\xc3\xa4 leve\xc3\xa4\xc3\xa4 ja sen pinta-ala on 5,8 hehtaaria. Se sijaitsee kallioalueen painaumassa Ylimysvuoren alla. Sen rannat ovat soistuneita ja sen it\xc3\xa4puolella sijaitseekin Ylimyssuo. Kolme suo-ojaa laskevat vetens\xc3\xa4 j\xc3\xa4rveen. Lounaisrannalta l\xc3\xa4htee j\xc3\xa4rven laskuoja, joka p\xc3\xa4\xc3\xa4ttyy 750 metrin p\xc3\xa4\xc3\xa4ss\xc3\xa4 Puhvinmoisioon Pikku-Onkimuksen rannan l\xc3\xa4heisyyteen. Rantaviivan pituus on kilometri ja se on enimm\xc3\xa4kseen suota. Rannoille on rakennettu kolme vapaa-ajan asuntoa, joille johtaa k\xc3\xa4rrytiet Nisunper\xc3\xa4lt\xc3\xa4.\n_START_SECTION_\nHistoriaa\n_START_PARAGRAPH_\nVuoden 1799 isojakokartassa "Ylimysj\xc3\xa4rven" laskuojaa ei viel\xc3\xa4 ollut olemassa. Sen sijaan ojan kohdalla oli kosteaa ja niitylle kelpaavaa maata, koska siihen oli avattu pitk\xc3\xa4 ja kapea niitty. Viereisell\xc3\xa4 "Kohosj\xc3\xa4rvell\xc3\xa4" eli Onkimuksella oli sek\xc3\xa4 niittyj\xc3\xa4 ett\xc3\xa4 peltoa. Onkimusta ei oltu silloin viel\xc3\xa4 laskettu. Vuoden 1894 lohkorajakartassa j\xc3\xa4rven nimi oli edelleen sama.'